Micah Hilotin

Si Micah Dela Torre Hilotin ay isang Bikolanong pintor na gumagamit ng lupa bilang medyum at isa din siyang ilustrador mula sa banwaan ng Pili, Camarines Sur. Naging parte siya ng Cordillera Green Network, Inc. sa Lungsod ng Baguio bago bumalik sa kanyang lupang tinubuan. Isa siya sa mga nag-organisa ng Pagkarahay Arts Camp & Festival 2018  na ginawa sa Sentral na Bikolnon na Unibersidad nin Estado kan Agrikultura (CBSUA) sa Pili, Camarines Sur. Nagtapos siya ng Batsilyer sa Fine Arts sa Unibersidad ng Pilipinas-Baguio noong 2015. 

Si Hilotin ay naging ilustrador ng librong Si Bebe, si Boboy, asin an Saindang Pankagkag, Pansighid, Pansalod nin Ati asin Magkakambal na Sundang  na parte ng isang serye ng tri-lingwal na mga babasahing pambata na Boom Boom Boom An mga Aki kan Camarinezoom na isinulat ni Carlos Arejola. Sa ginawang Rimpos: art-literature Exhibition ng Salingoy Art Group, kahanay ng kanyang mga obrang guhit ang mga rawitdawit ni Lourdes Nieva. Ang kaganapan ay ginawa sa Naga City Art Gallery sa Jesse M. Robredo Coliseum mula Mayo 4 hanggang 18, noong 2013. Nagpalabas ng isang libro na isinaayos ni Eilyn Nidea laman ang maiiksing tala tungkol sa mga mangguguhit at manunulat na kabilang sa aktibidad, mga litrato at mga katha na ipinakita sa eksibit.

Mga sanggunian

Mga panlabas na link 

 Micah Hilotin Facebook
  
 
Mga Bikolano